**การศึกษาปัญหาการบริหารงานโรงเรียนสอนคนตาบอด สังกัดมูลนิธิธรรมิกชน**

**เพื่อคนตาบอดในประเทศไทย ในพระบรมราชูปถัมภ์ ตามทัศนของครู**

**A STUDY PROBLEM OF SCHOOL FOR THE BLIND UNDER THE CHRISTIAN FOUNDATION FOR THE BLIND IN THAILAND UNDER THE ROYAL PATRONAGE OF H.M.THE KING ACCORDING THE TEACHER’S ATTITUTE**

นายเอกวิน สาลีรัมย์1,\* ผู้ช่วยศาสตราจารย์ ดร. เพชรสุดา ภูมิพันธุ์2

Mr. Ekkawin Saleerum 1,\* Asst. Prof. Dr. Petsuda Phumiphan 2

**ABSTRACT**

This research objective are study and compare about A study problem of school for the blind under the Christian foundation for the blind in Thailand under the royal patronage of H.M the King according the teacher’s attitude.

Sample of this study are 66 teachers who are working at school for the blind under The Christian Foundation for the Blind in Thailand. The tool that being used for this study is the survey that consist of 72 questions. The statistic that being used to analysis of this study are percentage, everage, standard deviation and T-test.

The outcome of this research

1. It is showed that in overall, there are lots of problems of administration of school for the blind under The Christian Foundation for the Blind based upon teachers’ attitude.
2. This study indicate that the following listed below are the problems that school for the blind under The Christian Foundation for the Blind in Thailand are facing from more to less: academic, budget, general administration and human resource.
3. The comparison of administration problems of school for the blind and PrapriyaThum School based upon administrator and teachers are not that different with statistical significant value = .05 However there is one different which is there is no work unit or group of people to check how the school manages academic.
4. The comparison of problems of administration among school for the blind based up teachers’ attitude between male and female in overall are not different with statistical significant value = .05.

**Keywords : Problems of administration, Teachers’ attitude, School for the blind**

**บทคัดย่อ**

การวิจัยครั้งนี้มีวัตถุประสงค์เพื่อศึกษาปัญหาการบริหารงานและเปรียบเทียบปัญหา การบริหารงานของโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ตามทัศนของครู

กลุ่มตัวอย่างที่ใช้ในการวิจัยครั้งนี้ เป็นครูในโรงเรียนสอนคนตาบอดสังกัดมูลนิธิธรรมิกชน เพื่อคนตาบอดในประเทศไทยในพระบรมราชูปถัมภ์ ปีการศึกษา 2559 จำนวน 66คน เครื่องมือที่ใช้ในการรวบรวมข้อมูลเป็นแบบสอบถามชนิดมาตราส่วนประมาณค่า จำนวน 72 ข้อ สถิติที่ใช้ในการวิเคราะห์ข้อมูล ได้แก่ ค่าร้อยละ (Percentage) ค่าเฉลี่ย ( X ) ค่าเบี่ยงเบนมาตรฐาน (S.D.) และการทดสอบค่าที (t-test)

ผลการศึกษาพบว่า

1. ปัญหาการบริหารงานโรงเรียนสอนคนตาบอดสังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ตามทัศนของครู โดยภาพรวมมีปัญหาอยู่ในระดับมาก

2. ปัญหาการบริหารงานโรงเรียนสอนคนตาบอดสังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ตามทัศนของครู เมื่อพิจารณาเป็นรายด้าน พบว่าทุกด้านมีปัญหาอยู่ในระดับมาก โดยด้านที่มีปัญหามากที่สุดคือด้านการบริหารวิชาการ รองลงมาคือด้านการบริหารงบประมาณ ด้านการบริหารทั่วไป และด้านการบริหารงานบุคคลตามลำดับ

3. การเปรียบเทียบปัญหาการบริหารงานวิชาการโรงเรียนพระปริยัติธรรมแผนก

สามัญศึกษา ในจังหวัดนครราชสีมา ตามทัศนะของผู้บริหารและครูผู้สอน เป็นรายข้อ พบว่า

ส่วนใหญ่ไม่แตกต่างกันที่ระดับนัยสำคัญ .05 เช่นเดียวกัน มีข้อที่แตกต่าง 1 ข้อ คือ ไม่มี

หน่วยงานหรือบุคคลทำหน้าที่ตรวจสอบการปฏิบัติงานวิชาการโดยตรง

4. การเปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามเพศโดยภาพรวมและรายด้านทุกด้านมีปัญหาไม่แตกต่างกันอย่างมีนัยสำคัญทางสถิติที่ .05

**คำสำคัญ: ปัญหาการบริหารงาน, ทัศนของครู, โรงเรียนสอนคนตาบอด**

1นักศึกษาปริญญาโท สาขาวิชาการบริหารการศึกษา มหาวิทยาลัยราชภัฏนครราชาสีมา นครราชสีมา 30000

M.A., Student in Educational Administration,Nakhon Ratchasima Rajabhat University, Nakhon Ratchasima 30000, Thailand.

2คณะครุศาสตร์ มหาวิทยาลัยนครราชสีมา นครราชสีมา 30000

Faculty of Education, Nakhon Ratchasima Rajabhat University, Nakhon Ratchasima 30000, Thailand.

**\***Corresponding author, e-mail: ekkawin2012@gmail.com

**บทนำ**

พระราชบัญญัติการศึกษาแห่งชาติพ.ศ. 2542มาตรา 6ได้กำหนดจุดมุ่งหมายที่เป็นอุดมการณ์ของการศึกษาหรือปรัชญาการศึกษาที่สำคัญว่าการจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้และคุณธรรม

มีจริยธรรม และวัฒนธรรมในการดำรงชีวิตสามารถอยู่ร่วมกับผู้อื่นได้อย่างมีความสุข

(สํานักงานคณะกรรมการการศึกษาแห่งชาติ. 2543:5 )จากมาตรา จะเห็นว่าการศึกษา

เป็นเครื่องมือพัฒนามนุษย์ในองค์รวมเพื่อให้เป็นบุคคลที่สมบูรณ์และพร้อมที่จะดำรงชีวิตร่วมกันอย่างมีความสุข สุรัฐ ศิลปะอนันต์ (2542 :14 ) ที่กล่าวว่าหัวใจของการศึกษา คือ คุณภาพ เป้าหมายสูงสุดของการปฏิรูปการศึกษาคือการสร้างคุณภาพให้ได้มาตรฐานที่สูงขึ้นเทียบเท่ากับมาตรฐานสากลคุณภาพในที่นี้ คือ คุณภาพคน

การจัดการศึกษาพิเศษเพื่อคนพิการนั้นรัฐบาลได้เริ่มกำหนดไว้ในแผนการศึกษาของชาติ ตั้งแต่ปีพุทธศักราช 2520 กระทรวงศึกษาธิการได้ประกาศนโยบายการศึกษาของรัฐบาลที่เกี่ยวข้องกับการศึกษาพิเศษไว้ในหมวด 2 ข้อ 15 ว่า “รัฐพึงจัดและสนับสนุนผู้ยากไร้ที่มีความผิดปกติทางร่างกาย จิตใจ หรือสังคม และผู้ด้อยโอกาสทางการศึกษาให้ได้รับการศึกษาโดยทั่วถึงกัน” กับกล่าวถึงระบบการศึกษาอีก 2 ประเภทไว้ในหมวด 3 ข้อ 38 ว่า “การศึกษาพิเศษ เป็นการศึกษาที่จัดให้แก่บุคคลที่มีลักษณะพิเศษหรือผิดปกติทางร่างกาย สติปัญญา

หรือจิตใจ อาจจัดเป็นสถานศึกษาเฉพาะหรือจัดในโรงเรียนธรรมดาก็ได้ตามความเหมาะสม”   
จากแผนการศึกษาฉบับนี้นับได้ว่า รัฐได้ให้ความสำคัญกับการศึกษาพิเศษเพิ่มขึ้นและยังได้ส่งเสริมให้เกิดการดำเนินงานการศึกษาพิเศษทั้งสองแบบคือ การจัดตั้งโรงเรียนศึกษาพิเศษเฉพาะความพิการและการจัดการศึกษาให้เด็กพิการเข้าเรียนร่วมกับนักเรียนทั่วไปในโรงเรียนปกติได้(สำนักงานคณะกรรมการการศึกษาแห่งชาติ.2528 : 56)

การบริหารสถานศึกษาทั้ง 4 ด้านให้มีคุณภาพสอดคล้องกับประสิทธิผลของโรงเรียนและ ความต้องการของบุคคลและสังคมนั้น มีความสำคัญอย่างยิ่งในการพัฒนาคนซึ่งเป็นทรัพยากรที่สำคัญ ของประเทศ โดยผู้บริหารสถานศึกษามีอำนาจในการจัดการศึกษา

ของโรงเรียน มีหน้าที่และรับผิดชอบในการตัดสินใจที่เกี่ยวกับงานวิชาการ งานงบประมาณ   
งานบุคคล และงานทั่วไป โดยเป็นไปตามความต้องการของนักเรียนและชุมชน ซึ่งการที่ผู้บริหารสถานศึกษาจะสร้างความพึงพอใจ ให้แก่ทุกคนในสถานศึกษานี้มิใช่ของง่าย เพราะ

ไม่เพียงแต่ต้องเผชิญกับความยุ่งยากจากบุคคล ภายในสถานศึกษาเท่านั้น แต่ยังต้องเผชิญ

กับบุคคลภายนอกสถานศึกษาด้วย บทบาทหน้าที่ของผู้บริหารสถานศึกษาเป็นปัจจัยสำคัญ

ในการรวมกลุ่ม และจูงใจคนเพื่อก่อให้เกิดผลต่อการเปลี่ยนแปลงในการปฏิบัติงานและเสริมสร้างความก้าวหน้าของสถานศึกษาให้มีประสิทธิภาพตามนโยบายที่กำหนดไว้

(วิรัตน์ มะโนวัฒนา . 2548: 26) และเพื่อให้เกิดความก้าวหน้าด้านงานวิชาการ โดยให้สามารถดำเนินการไปได้อย่างมีประสิทธิภาพซึ่งจะนำไปสู่เป้าหมายของความสำเร็จในองค์การ ในการบริหารงานให้มีประสิทธิภาพนั้น ผู้บริหารควรให้ความสำคัญกับการบริหารคน ทั้งทางด้านบุคคล สังคม เศรษฐกิจ และสิ่งแวดล้อม โดยเฉพาะอย่างยิ่งการสร้างระบบการบริหารภายในสถานศึกษาที่ดีให้เกิดประสิทธิผลของงานและเกิดแรงจูงใจในการทำงานมากที่สุด เนื่องจากบุคลากร ในสถานศึกษามีความแตกต่างกัน ในด้านความคิด เจตคติ อุปนิสัย และคุณลักษณะส่วนตัว ผู้บริหาร จึงควรสร้างความสัมพันธ์กับบุคลากร ให้เกิดความร่วมมือร่วมใจในการทำงาน โดยมีความเป็นผู้นำของผู้บริหารเป็นเครื่องเกื้อกุลอยู่เบื้องหลัง จะช่วยส่งเสริมในด้านการบริหารสถานศึกษา และการจัดกิจกรรมการเรียนการสอนรวมถึงการทำงานของครูผู้สอน ซึ่งจะช่วยให้ประสบผลสำเร็จได้ตามแนวนโยบายของโรงเรียน

กล่าวได้ว่าในการบริหารงานในสถานศึกษาที่จะให้มีคุณภาพและประสิทธิภาพซึ่งส่งผลโดยตรงต่อการพัฒนาผู้เรียนให้เกิดประสิทธิผลบรรลุเจตนารมณ์ทางการศึกษา สถานศึกษาต้องมีการจัดและบริหารงานทั้ง 4 ด้านให้ได้คุณภาพมีความสอดคล้องสมดุลและเอื้ออำนวยซึ่งกันและกัน จำเป็นอย่างยิ่งที่สถานศึกษานั้นควรศึกษาสภาพการบริหารจัดการงานด้านต่างๆของสถานศึกษาเพื่อเป็นข้อมูลในการพัฒนาและปรับปรุงงานด้านต่างๆให้มีคุณภาพและมาตรฐานสู่การพัฒนาอย่างยั่งยืน

จากความเป็นมาและความสำคัญที่กล่าวมาข้างต้น ผู้วิจัยในฐานะเป็นผู้บริหารจึงสนใจที่จะศึกษาสภาพปัญหาการบริหารงานในโรงเรียนทั้ง 4 ด้านประกอบด้วย การบริหารงานวิชาการ การบริหารงานบุคคล การบริหารงานงบประมาณ และการบริหารงานทั่วไปของ โรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์

**วัตถุประสงค์**

1.เพื่อศึกษาปัญหาการบริหารงานโรงเรียนสอนคนตาบอด สังกัดมูลนิธิธรรมิกชน  
เพื่อคนตาบอดในประเทศไทย ในพระบรมราชูปถัมภ์ตามทัศนของครู

2.เพื่อเปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ตามทัศนของครู จำแนกตามเพศและประสบการณ์การสอน

**กรอบแนวคิดในการวิจัย**

การวิจัยครั้งนี้ผู้วิจัยมุ่งศึกษาปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ผู้วิจัยได้แบ่งขอบข่ายงานเป็น 4 ฝ่าย ได้แก่ การบริหารงานวิชาการ การบริหารงานบุคคล การบริหารงานงบประมาณและการบริหารงานทั่วไป (พระราชบัญญัติโรงเรียนเอกชน พ.ศ. 2550 แก้ไขเพิ่มเติม (ฉบับที่ 2) พ.ศ. 2554: 20) ดังภาพที่ 1

ตัวแปรอิสระ ตัวแปรตาม

สถานภาพ

1.เพศได้แก่

1.1 เพศหญิง

1.2 เพศชาย

2. ประสบการณ์การสอนได้แก่

2.1 ตั้งแต่1-10 ปี

2.2 มากกว่า 10ปีขึ้นไป

ปัญหาการบริหารโรงเรียนในขอบข่ายงาน 4 งาน

1. บริหารงานวิชาการ

2. บริหารงานบุคคล

3. บริหารงานงบประมาณ

4. บริหารงานทั่วไป

ภาพที่ 1 กรอบแนวคิดในการวิจัย

**วิธีดำเนินการวิจัย**

ประชากรที่ใช้ในการวิจัย ได้แก่ ครูในโรงเรียนสอนคนตาบอดสังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ จำนวนทั้งสิ้น 80 คน กลุ่มตัวอย่าง ได้แก่ ครูในโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ กำหนดขนาดของกลุ่มตัวอย่างโดยใช้ตาราง Krejcieและ Morgan (ประสิทธิ์ สุวรรณรักษ์. 2541:80) และทำการสุ่มอย่างง่าย ได้กลุ่มตัวอย่างรวม จำนวน 66 คน เครื่องมือที่ใช้ในการรวบรวมข้อมูลเป็นแบบสอบถามชนิดมาตราส่วนประมาณค่า จำนวน 72 ข้อ สถิติที่ใช้ในการวิเคราะห์ข้อมูล ได้แก่ ค่าร้อยละ (Percentage) ค่าเฉลี่ย ( X ) ค่าเบี่ยงเบนมาตรฐาน (S.D.) และการทดสอบค่าที (t-test)

**ผลการวิจัย**

**1. ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน  
เพื่อคนตาบอดในประเทศไทย ในพระบรมราชูปถัมภ์ตามทัศนของครู**

ปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ ตามทัศนะของครู โดยภาพรวมอยู่ในระดับมาก (= 3.68, S.D. = 0.93) เมื่อพิจารณาเป็นรายด้านพบว่า ทุกด้านอยู่ในระดับมากเช่นเดียวกัน โดยด้านที่มีค่าเฉลี่ยสูงสุด คือ การบริหารวิชาการ (= 3.79, S.D. = 0.75) รองลงมาคือด้านการบริหารงบประมาณ (= 3.68, S.D. = 0.95) และด้านการบริหารทั่วไป (= 3.65, S.D. = 0.95) ตามลำดับส่วนด้านที่มีค่าเฉลี่ยต่ำสุด คือ ด้านการบริหารงานบุคคล (= 3.61, S.D. = 1.05)

เมื่อพิจารณาเป็นรายด้าน โดยภาพรวมและรายข้อ ได้ผลดังนี้

1.1 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ ตามทัศนะของครู ด้านการบริหารวิชาการโดยภาพรวมอยู่ในระดับมาก (= 3.79, S.D. = 0.75) เมื่อพิจารณาเป็นรายข้อพบว่า มีปัญหาอยู่ในระดับมาก 16 ข้อ และระดับปานกลาง 1 ข้อ โดยข้อที่มีค่าเฉลี่ยสูงสุด ได้แก่ ข้อ 7 การส่งเสริมให้ครูทำวิจัยในชั้นเรียนเพื่อแก้ไขและพัฒนาคุณภาพกระบวนการจัดการเรียนรู้ของผู้เรียนในแต่ละกลุ่มสาระการเรียนรู้ (= 3.97, S.D. = 0.67) รองลงมาคือ ข้อ 1 การพัฒนาสาระหลักสูตรนักเรียนตาบอดปกติ นักเรียนตาบอดและพิการซ้ำซ้อนของโรงเรียน โดยทุกฝ่ายมีส่วนร่วมและมีความสอดคล้องตามความต้องการของผู้เรียน ชุมชนและสังคม (= 3.94, S.D. = 0.82) และข้อ 10 การแนะแนวการศึกษาต่อ สายสามัญ สายอาชีพ หรือการประกอบอาชีพให้กับนักเรียน ตามความถนัดและความสนใจ (= 3.94, S.D. = 0.80) ส่วนข้อที่มีค่าเฉลี่ยต่ำสุดคือข้อ 11 การจัดทำแผนพัฒนาคุณภาพการจัดการศึกษา แผนปฏิบัติการประจำปีของโรงเรียนเพื่อรองรับการประเมินคุณภาพการศึกษา (= 3.42, S.D. = 0.70 )

1.2 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน เพื่อคนตาบอดในประเทศไทยในพระบรมราชูปถัมภ์ ตามทัศนะของครูด้าน การบริหารงบประมาณโดยภาพรวมมีปัญหาอยู่ในระดับมาก (=3.68, S.D. = 0.95) เมื่อพิจารณาเป็นรายข้อพบว่ามีปัญหาอยู่ในระดับมากทุกข้อโดยข้อที่มีค่าเฉลี่ยสูงสุดคือ ข้อ 6 การจัดทำรายงานการเบิกจ่ายงบประมาณตามที่ได้รับจัดสรรของโรงเรียนจากสำนักงานคณะกรรมการส่งเสริมการศึกษาเอกชนและมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ (= 3.85, S.D. = 0.76) และข้อ 13 การจัดทำฐานข้อมูลเพี่อการจัดทำและจัดหาพัสดุของโรงเรียน (= 3.85, S.D. = 0.99) รองลงมาคือข้อ 10 การจัดระบบการบริหารจัดการทรัพยากรเพี่อการศึกษาของโรงเรียน (= 3.83, S.D. = 0.67) ส่วนข้อที่มีค่าเฉลี่ยต่ำสุดคือข้อ 6 การจัดระบบการตรวจสอบติดตามและรายงานการใช้งบประมาณ จากสำนักงานคณะกรรมการส่งเสริมการศึกษาเอกชนและมูลนิธิธรรมิกชนเพื่อคนตาบอด ในประเทศไทยในพระบรมราชูปถัมภ์ (= 3.85, S.D. = 0.76 ) และข้อ 21 การจัดทำ รายงานทางการเงินประจำเดือนและรายงานงบดุล การเงินประจำปีของโรงเรียน (= 3.52, S.D. = 1.05 )

1.3 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน เพื่อคนตาบอดในประเทศไทยในพระบรมราชูปถัมภ์ ตามทัศนะของครูด้านการบริหารงานบุคคล โดยภาพรวมมีปัญหาอยู่ในระดับมาก (=3.61, S.D. = 1.05)เมื่อพิจารณาเป็นรายข้อพบว่า มีปัญหาอยู่ในระดับมาก 12 ข้อ มีปัญหาอยู่ในระดับปานกลาง 6 ข้อ โดยข้อที่มีค่าเฉลี่ยสูงสุดคือ ข้อ 5 การจัดระบบการพิจารณาความดีความชอบประจำปี เพื่อเลื่อนขั้นเงินเดือนร่วมกับมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ (= 3.89, S.D. = 0.99) รองลงมาคือข้อ 6 การจัดระบบการประเมินผลการทดลองปฏิบัติงาน การประเมินผลการปฏิบัติงานของครู และบุคลากรร่วมกับมูลนิธิธรรมิกชนเพื่อคนตาบอด ในประเทศไทยในพระบรมราชูปถัมภ์ (= 3.85, S.D. = 0.88) และข้อ 15 การส่งเสริมมาตรฐานวิชาชีพและจรรณยาบรรณวิชาชีพของครูในโรงเรียน (= 3.80, S.D. = 0.75) ตามลำดับ ส่วนข้อที่มีค่าเฉลี่ยต่ำสุด คือข้อ10 การจัดระบบการอุทธรณ์ร้องทุกข์ ของครู และบุคคลากรต่อมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ (= 3.38, S.D. = 1.41 )

1.4 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูด้านการบริหารทั่วไป โดยภาพรวมมีปัญหาอยู่ในระดับมาก (=3.65, S.D. = 0.95) เมื่อพิจารณาเป็นรายข้อพบว่า มีปัญหาอยู่ในระดับมาก 12 ข้อ มีปัญหาอยู่ในระดับปานกลาง 4 ข้อ โดยข้อที่มีค่าเฉลี่ยสูงสุด ได้แก่ ข้อ 8 งาน ร่าง พิมพ์ โต้ตอบ ติดต่อประสานงานและการจัดเก็บเอกสารของธุรการโรงเรียนเป็นปัจจุบัน (= 3.85, S.D. = 0.82) รองลงมาคือข้อ 10 การจัดทำสำมะโนนักเรียนของโรงเรียนเป็นปัจจุบัน (= 3.83, S.D. = 0.57)และข้อ 11 การวางแผนการรับนักเรียนของโรงเรียน (= 3.82, S.D. = 0.84) ตามลำดับ ส่วนข้อที่มีค่าเฉลี่ยต่ำสุด คือข้อ 3 การวางแผนงานการบริหารงานด้านการศึกษาของโรงเรียน(= 3.36, S.D. = 1.19 )

**2 เปรียบเทียบปัญหาการบริหารงานโรงเรียนสอนคนตาบอด สังกัด มูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์**

**ตามทัศนของครู จำแนกตามเพศและประสบการณ์การสอน**

2.1 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน เพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามเพศโดยภาพรวมและรายด้านมีปัญหาไม่แตกต่างกัน

2.2 ปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามประสบการณ์การสอนโดยภาพรวมและรายด้านมีปัญหาไม่แตกต่างกัน

**สรุปผลการวิจัย**

1. ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน  
เพื่อคนตาบอดในประเทศไทย ในพระบรมราชูปถัมภ์ตามทัศนของครู

ปัญหาการบริหารงานโรงเรียนสอนคนตาบอด สังกัดมูลนิธิธรรมิกชน  
เพื่อคนตาบอดในประเทศไทย ในพระบรมราชูปถัมภ์ตามทัศนของครู โดยภาพรวม มีปัญหาอยู่ในระดับมาก (= 3.68, S.D. = 0.93) เมื่อพิจารณาเป็นรายด้านพบว่า มีปัญหาอยู่ในระดับมากทุกด้าน โดยด้านที่มีค่าเฉลี่ยสูงสุด ได้แก่ด้านการบริหารวิชาการ (= 3.79, S.D. = 0.75) รองลงมา คือด้านการบริหารงบประมาณ (= 3.68, S.D. = 0.95) และด้านการบริหารทั่วไป (= 3.65, S.D. = 0.95) ตามลำดับ ส่วนด้านการบริหารงานบุคคล มีค่าเฉลี่ยน้อยที่สุด (= 3.61, S.D. = 1.05)

1.1 ด้านการบริหารวิชาการ โดยภาพรวมมีปัญหาอยู่ในระดับมาก เมื่อพิจารณาเป็นรายข้อพบว่า มีปัญหาอยู่ในระดับมาก 16 ข้อ และระดับปานกลาง 1 ข้อ โดยประเด็นปัญหาที่มีค่าเฉลี่ยสูงสุด ได้แก่ การส่งเสริมให้ครูทำวิจัยในชั้นเรียนเพื่อแก้ไขและพัฒนาคุณภาพกระบวนการจัดการเรียนรู้ของผู้เรียน ในแต่ละกลุ่มสาระการเรียนรู้ รองลงมามีค่าเฉลี่ยเท่ากัน 2 ข้อคือ การพัฒนาสาระหลักสูตรนักเรียนตาบอดปกติ นักเรียนตาบอดและพิการซ้ำซ้อนของโรงเรียน โดยทุกฝ่ายมีส่วนร่วมและมีความสอดคล้องตามความต้องการของผู้เรียน ชุมชนและสังคม และการแนะแนวการศึกษาต่อ สายสามัญ สายอาชีพ หรือการประกอบอาชีพให้กับนักเรียน ตามความถนัดและความสนใจ ส่วนประเด็นปัญหาที่มีค่าเฉลี่ยต่ำสุดคือ การจัดทำแผนพัฒนาคุณภาพการจัดการศึกษา แผนปฏิบัติการประจำปีของโรงเรียนเพื่อรองรับการประเมินคุณภาพการศึกษา

1.2 ด้านการบริหารงบประมาณ โดยภาพรวมมีปัญหาอยู่ในระดับมาก เมื่อพิจารณาเป็นรายข้อพบว่า มีปัญหาอยู่ในระดับมากทุกข้อ โดยประเด็นปัญหาที่มีค่าเฉลี่ยสูงสุดมี 2ข้อ คือ การจัดทำรายงานการเบิกจ่ายงบประมาณตามที่ได้รับจัดสรรของโรงเรียนจากสำนักงานคณะกรรมการส่งเสริมการศึกษาเอกชน และ มูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ และการจัดทำฐานข้อมูลเพี่อการจัดทำและจัดหาพัสดุของโรงเรียน รองลงมาคือการจัดระบบการบริหารจัดการทรัพยากรเพี่อการศึกษาของโรงเรียน ส่วนประเด็นปัญหาที่มีค่าเฉลี่ยต่ำสุดมี 2 ข้อคือ การจัดระบบการตรวจสอบติดตามและรายงานการใช้งบประมาณ จากสำนักงานคณะกรรมการส่งเสริมการศึกษาเอกชน และ มูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ และการจัดทำรายงานทางการเงินประจำเดือน และรายงานงบดุล การเงินประจำปีของโรงเรียน

1.3 ด้านการบริหารงานบุคคล โดยภาพรวมมีปัญหาอยู่ในระดับมาก เมื่อพิจารณาเป็นรายข้อพบว่า มีปัญหาอยู่ในระดับมาก 12 ข้อ มีปัญหาอยู่ในระดับปานกลาง 6 ข้อ โดยประเด็นปัญหาที่มีค่าเฉลี่ยสูงสุด คือ การจัดระบบการพิจารณาความดีความชอบประจำปี เพื่อเลื่อนขั้นเงินเดือน ร่วมกับมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ รองลงมาคือการจัดระบบการประเมินผลการทดลองปฏิบัติงาน การประเมินผลการปฏิบัติงานของครู และบุคลากร ร่วมกับมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์ และส่งเสริมมาตรฐานวิชาชีพและจรรณยาบรรณวิชาชีพของครูในโรงเรียนตามลำดับ ส่วนประเด็นปัญหาที่มีค่าเฉลี่ยต่ำสุด คือการจัดระบบการอุทธรณ์ร้องทุกข์ ของครู และบุคคลากรต่อมูลนิธิธรรมิกชนเพื่อคนตาบอดในประเทศไทย ในพระบรมราชูปถัมภ์

1.4 ด้านการบริหารทั่วไป โดยภาพรวมมีปัญหาอยู่ในระดับมาก เมื่อพิจารณาเป็นรายข้อพบว่า มีปัญหาอยู่ในระดับมาก 12 ข้อ มีปัญหาอยู่ในระดับปานกลาง 4 ข้อ โดยประเด็นปัญหาที่มีค่าเฉลี่ยสูงสุด คือ งาน ร่าง พิมพ์ โต้ตอบ ติดต่อประสานงาน และการจัดเก็บเอกสารของธุรการโรงเรียนเป็นปัจจุบัน รองลงมาคือการจัดทำสำมะโนนักเรียนของโรงเรียนเป็นปัจจุบันและการวางแผนการรับนักเรียนของโรงเรียน ตามลำดับ ส่วนประเด็นปัญหาที่มีค่าเฉลี่ยต่ำสุด คือ การวางแผนงานการบริหารงานด้านการศึกษาของโรงเรียน

2. เปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชน เพื่อคนตาบอดในประเทศไทย ในพระบรมราชูปถัมภ์ตามทัศนของครู จำแนกตามเพศและประสบการณ์การสอน

2.1 เปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามเพศโดยภาพรวมและรายด้านทุกด้านมีปัญหาไม่แตกต่างกันอย่างมีนัยสำคัญทางสถิติที่ .05

2.2 เปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามประสบการณ์การสอน โดยภาพรวมและรายด้านทุกด้านมีปัญหาไม่แตกต่างกันอย่างมีนัยสำคัญทางสถิติที่ .05

**อภิปรายผล**

การศึกษาปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อ คนตาบอดในประเทศไทย ในพระบรมราชูปถัมภ์ตามทัศนะของครู ผู้วิจัยจะกล่าวถึงประเด็นสำคัญจากการค้นพบในการศึกษาดังนี้

1. จากผลการวิจัยปัญหาการบริหารงานโรงเรียนสอนคนตาบอด สังกัดมูลนิธิ ธรรมิกชนเพื่อคนตาบอดในประเทศไทย ในพระบรมราชูปถัมภ์ตามทัศนของครู พบว่า ปัญหาที่มีค่าเฉลี่ยสูงสุด คือด้านการบริหารวิชาการ ทั้งนี้อาจเป็นเพราะการพัฒนาสาระหลักสูตรนักเรียนตาบอดปกติ นักเรียนตาบอดและพิการซ้ำซ้อนของโรงเรียน ขาดความร่วมมือจากผู้ที่มีส่วนเกี่ยวข้องและไม่สอดคล้องกับความต้องการของผู้เรียน ครูไม่ได้รับการพัฒนาด้านการทำวิจัยในชั้นเรียนเพื่อแก้ไขและพัฒนาคุณภาพกระบวนการจัดการเรียนรู้ของผู้เรียนในแต่ละกลุ่มสาระการเรียนรู้ เหตุผลดังกล่าวสอดคล้องกับ สุลัดดาวัลย์ อัฐนาค และอัศวฤทธิ์ อุทัยรัตน์ (2559:บทคัดย่อ) โดยพบว่า ด้านการพัฒนาหลักสูตรสถานศึกษาครูผู้สอนและผู้มีส่วนเกี่ยวข้องต้องมีการวิเคราะห์เอกสารหลักสูตรสาระแกนกลางเกี่ยวกับสภาพปัญหาและความต้องการของสังคมและท้องถิ่น และด้านการวิจัยเพื่อพัฒนาคุณภาพการศึกษาครูผู้สอนต้องศึกษา วิเคราะห์ วิจัย เพื่อพัฒนาคุณภาพการเรียนรู้ในแต่ละกลุ่มสาระ สอดคล้องกับ มธุรสณี กวางทอง ( 2551:บทคัดย่อ) โดยพบว่า คณะครูควรทำความเข้าใจเกี่ยวกับการใช้หลักสูตรกำหนดตารางสอนที่สอดคล้องกับเวลาเรียน ส่งเสริมให้ครูจัดกิจกรรมการเรียนการสอนที่เน้นผู้เรียนเป็นสำคัญ สนับสนุนให้ครูสร้างแผนการสอน สนับสนุนให้ครูสอนซ่อมเสริมวางแผนการนิเทศ แนะนำให้ครูเห็นความสำคัญของการนิเทศ วางแผนการประเมินผลการเรียนการสอน และนำผลที่ได้จากการประเมินผลไปใช้ในการพัฒนาการเรียนการสอน

2. ผลเปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามเพศโดยภาพรวมและรายด้าน โดยภาพรวมและรายด้าน มีปัญหาไม่แตกต่างกันทั้งนี้อาจเป็นเพราะปัญหาการบริหารงานในโรงเรียนในด้านต่างๆ มีบริบทที่ไม่ต่างกันทำให้ความคิดเห็นเกี่ยวกับการบริหารงานของเพศชายเพศหญิงไม่ต่างกัน สอดคล้องกับ บุศรินทร์ หอมกลิ่นยา( 2554:58) โดยพบว่า สมรรถสภาพการบริหารของผู้บริหารสถานศึกษา ตามความคิดเห็นของครูผู้สอน จำแนกตามเพศ จากประสบการณ์ในการบริหารงานโดยรวมและรายได้ทุกด้านพบว่าไม่แตกต่างกัน สอดคล้องกับ ฐิติยา ปทุมราษฎร์และ จิณณวัตร ปะโคทัง ( 2557 : 83 ) โดยพบว่า ข้าราชการครูที่มีเพศต่างกันมีความเห็นว่าสภาพและปัญหาการบริหารงานบุคคลในสถานศึกษาสังกัดสำนักงานเขตพื้นที่การศึกษาประถมศึกษาอุบลราชธานี เขต 5 โดยรวมและรายด้านไม่แตกต่างกัน และสอดคล้องกับผลการวิจัยของ วิทยา ญาติบำรุง ( 2547:61-62) โดยพบว่า ในการเปรียบเทียบปัญหาการบริหารตามทัศนะของครูผู้สอนจำแนกตามเพศและประสบการณ์สอนพบว่าไม่แตกต่าง

3. ผลการเปรียบเทียบปัญหาการบริหารงานโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามประสบการณ์การสอนโดยภาพรวมและรายด้านพบว่าปัญหาการบริหารงานโรงเรียน สอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ตามทัศนะของครูจำแนกตามประสบการณ์การสอนโดยภาพรวมและรายด้านมีปัญหาไม่แตกต่างกัน ทั้งนี้อาจเป็นเพราะผู้บริหารมีเทคนิคการบริหารงานภายในโรงเรียนที่ต่างกันออกไปตามประสบการณ์ที่ได้รับ ทำให้การบริหารงานภายในโรงเรียนเกิดปัญหาด้านต่างๆเหมือนกัน สอดคล้องกับ พระครูวุฒิธรรมานันท์ (2554 :65) โดยพบว่าผู้บริหารครูผู้สอนและนักเรียน ในโรงเรียนพระปริยัติธรรม เขตบางกอกน้อยกรุงเทพ มหานครที่มีพรรษาต่างกัน มีความคิดเห็นเกี่ยวกับการบริหารโรงเรียนพระปริยัติธรรมไม่แตกต่างกัน ผู้บริหารครูผู้สอนและนักเรียน ในโรงเรียนพระปริยัติธรรม เขตบางกอกน้อยกรุงเทพมหานครที่มีประสบการณ์การบริหารต่างกัน มีความคิดเห็นเกี่ยวกับการบริหารโรงเรียนพระปริยัติธรรม ไม่แตกต่างกัน สอดคล้องกับ พระมหาสุทัศ สุมสฺสโน (นุราช) ( 2552:92-93) โดยพบว่าผู้บริหารและครูมี ประสบการณ์แตกต่างกัน มีความคิดเห็นต่อบทบาทของผู้บริหารงานโรงเรียนวิถีพุทธไม่แตกต่างกัน และยังสอดคล้องกับผลการวิจัยของ ฐิติยา ปทุมราษฎร์และ จิณณวัตร ปะโคทัง ( 2557 :68) โดยพบว่าข้าราชการครูที่มีประสบการณ์ทำงานต่างกัน เห็นว่าสภาพและปัญหาการบริหารงานบุคคลในสถานศึกษา สังกัดสำนักงานเขตพื้นที่การศึกษาประถมศึกษาอุบลราชธานี เขต 5 โดยรวม และรายด้านไม่แตกต่างกัน

**ข้อเสนอแนะ**

**1. ข้อเสนอแนะในการนำไปใช้ประโยชน์**

1.1 การบริหารงานในโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ผู้บริหารควรให้ความสนใจระบบการบริหารงานทั้ง 4 ด้าน ได้แก่ด้านการบริหารวิชาการ ด้านการบริหารงบประมาณ ด้านการบริหารงานบุคคล และด้านการบริหารทั่วไป ตามลำดับดังนี้

1.1.1 ด้านการบริหารวิชาการ ข้อที่มีปัญหามากที่สุดคือการส่งเสริมให้ครูทำวิจัยในชั้นเรียนเพื่อแก้ไขและพัฒนาคุณภาพกระบวนการจัดการเรียนรู้ของผู้เรียนในแต่ละกลุ่มสาระการเรียนรู้ ผู้บริหารจึงควรส่งเสริมสนับสนุนให้ครูทำวิจัยในชั้นเรียนเพื่อแก้ไขและพัฒนาคุณภาพกระบวนการจัดการเรียนรู้ของผู้เรียนในแต่ละกลุ่มสาระการเรียนรู้ มีการพัฒนาสาระหลักสูตรนักเรียนตาบอดปกติ นักเรียนตาบอดและพิการซ้ำซ้อนของโรงเรียน โดยให้ทุกฝ่ายได้มีส่วนร่วมในการจัดทำหลักสูตร และมีความสอดคล้องตามความต้องการของผู้เรียน ชุมชนและสังคม และมีการแนะแนวการศึกษาต่อ สายสามัญ สายอาชีพ หรือการประกอบอาชีพให้กับนักเรียน ตามความถนัดและความสนใจ

1.1.2 ด้านการบริหารงบประมาณ ข้อที่มีปัญหามากที่สุดคือ การจัดทำรายงานการเบิกจ่ายงบประมาณตามที่ได้รับจัดสรรของโรงเรียนจากสำนักงานคณะกรรมการส่งเสริมการศึกษาเอกชนและมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ ควรมีการจัดระบบการบริหารจัดการทรัพยากรเพี่อการศึกษาของโรงเรียนซึ่งประเด็นสำคัญควรจัดระบบการตรวจสอบติดตามและรายงานการใช้งบประมาณ จากสำนักงานคณะกรรมการส่งเสริมการศึกษาเอกชนและมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ การจัดทำรายงานทางการเงินประจำเดือนและมีการรายงานงบดุล การเงินประจำปีของโรงเรียน

1.1.3 ด้านการบริหารงานบุคคล ข้อที่มีปัญหามากที่สุดคือ การจัดระบบการพิจารณาความดีความชอบประจำปีเพื่อเลื่อนขั้นเงินเดือนและการจัดระบบการประเมินผลการทดลองปฏิบัติงานการประเมินผลการปฏิบัติงานของครูและบุคลากรร่วมกับ ผู้บริหารควรมีการจัดระบบการพิจารณาความดีความชอบประจำปีเพื่อเลื่อนขั้นเงินเดือน ร่วมกับมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ มีการจัดระบบการประเมินผลการทดลองปฏิบัติงาน การประเมินผลการปฏิบัติงานของครู และบุคลากร ร่วมกับมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ และส่งเสริมมาตรฐานวิชาชีพและจรรณยาบรรณวิชาชีพของครูมีการจัดระบบการอุทธรณ์ร้องทุกข์ ของครู และบุคลากรต่อมูลนิธิธรรมิกชนเพื่อ คนตาบอดในประเทศไทยในพระบรมราชูปถัมภ์

1.1.4 ด้านการบริหารทั่วไป ข้อที่มีปัญหามากที่สุดคือ งาน ร่าง พิมพ์ โต้ตอบ ติดต่อประสานงาน การจัดเก็บเอกสารของธุรการโรงเรียนเป็นปัจจุบัน และการจัดทำสำมะโนนักเรียนของโรงเรียนเป็นปัจจุบัน ผู้บริหารควรมีการจัดทำสำมะโนนักเรียนของโรงเรียนเป็นปัจจุบันและการวางแผนการรับนักเรียนของโรงเรียน และให้ผู้ที่มีส่วนเกี่ยวข้องกับการศึกษามีส่วนร่วมในการวางแผนงานการบริหารงานด้านการศึกษาของโรงเรียน

**2.ข้อเสนอแนะสำหรับการวิจัยครั้งต่อไป**

2.1 ควรมีการศึกษาถึงสาเหตุของปัญหาที่ส่งผลต่อการบริหารงานในโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ เพื่อจะได้สามารถดำเนินการปรับปรุงแก้ไข

2.2 ควรมีการศึกษาถึงปัญหาการบริหารงานภายในโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ โดยใช้หลักทฤษฎีอื่น ๆ เพื่อนำผลที่ได้มาเปรียบเทียบกันพร้อมทั้งหาวิธีในการแก้ไขปัญหาการบริหารงานวิชาการในโรงเรียนสอนคนตาบอด สังกัดมูลนิธิธรรมิกชนเพื่อคนตาบอดในประเทศไทยในพระบรมราชูปถัมภ์ได้อย่างถูกต้องและครบถ้วน

**บรรณานุกรม**

|  |
| --- |
| กมล ฉายาวัฒนะ. (2549). **บริหารคนและงานตามหลักของพระพุทธเจ้า**.  กรุงเทพฯ : ชบาพับลิซชิง เวิร์กส. |
| กระทรวงศึกษาธิการ. (2546). **คู่มือการบริหารสถานศึกษาขั้นพื้นฐานที่**  **เป็นนิติบุคคล.**กรุงเทพฯ: องค์กรรับส่งสินค้าและพัสดุภัณฑ์. |
| กฤษณ์เทพ อุปจันทร์ (2542).**การบริหารแบบฝึกโรงเรียนเป็นฐาน (School Based Management :SBM).**วารสารข้าราชการครูปี ที่ 19 ล. 6 (ส.ค. – ก.ย.) น. 32 – 37. |
| กิตติชัย การโสภา. (2536) **การมีส่วนร่วมของประชาชนในการจัดการศึกษาในโรงเรียนร่วมพัฒนาหลักสูตรประถมศึกษา พุทธศักราช 2521 (ฉบับปรับปรุง พ.ศ. 2523) จังหวัดอุดรธานี.**วิทยานิพนธ์ปริญญาศึกษาศาสตร์มหาบัณฑิต ภาควิชาบริหารการศึกษาบัณฑิตวิทยาลัย มหาวิทยาลัยเชียงใหม่. |
| เกษม จันทร์แก้ว. (2540). **วิทยาศาสตร์ สิ่งแวดล้อม.** กรุงเทพฯ : อักษรสยาม.  \_\_\_\_\_\_\_\_. (2541). **การวางแผนและการจัดการทรัพยากรธรรมชาติและสิ่งแวดล้อม**กรุงเทพฯ : กรมส่งเสริมคุณภาพสิ่งแวดล้อม. กระทรวงวิทยาศาสตร์ เทคโนโลยีและสิ่งแวดล้อม. |
| จักรกริช หมอประกอบ. (2547). ความคิดเห็นเกี่ยวกับปัจจัยที่มีผลต่อการปฏิบัติงานของ  ข้าราชการทหารในศูนย์อุตสาหกรรมป้องกันประเทศและพลังงานทหาร. ปัญหาพิเศษ  รัฐประศาสนศาสตร์มหาบัณฑิต สาขาวิชาการบริหารทั่วไป, วิทยาลัยการบริหารรัฐ  กิจมหาวิทยาลัยบูรพา. |
| ชาญชัย อาจิณสมาจารย์. (2548). **สู่ทิศทางใหม่การบริหารการศึกษา** กรุงเทพมหานคร สำนักพิมพ์ก้าวใหม่. |
| ชุมศักดิ์ อินทร์รักษ์. (2546). **การบริหารงานวิชาการ.** พิมพ์ครั้งที่ 2. ปัตตานี : ฝ่ายเทคโนโลยีทางการศึกษา สํานักวิทยบริการ มหาวิทยาลัยสงขลานครินทร์ วิทยาเขตปัตตานี. |
| ดารณี พาลุสุข. (2530). **ทฤษฎีการจูงใจ:กรุงเทพมหานคร**. โรงพิมพ์มหาวิทยาลัยรามคำแหง. |
| ตินปรัชญพฤทธิ์. (2535). **รัฐประศาสนศาสตร์เปรียบเทียบ : เครื่องมือในการพัฒนาประเทศ**.พิมพ์ครั้งที่ 2. กรุงเทพฯ : จุฬาลงกรณ์มหาวิทยาลัย. |
| ธงชัย สันติวงษ์. (2543).  **หลักการจัดการ.**  พิมพ์ครั้งที่ 9. กรุงเทพฯ : ไทยวัฒนาพานิช. |
| มนทิพย์ ทรงกิติพิศาล. (2552). **ปัจจัยที่ส่งผลต่อประสิทธิผลการบริหารสถานศึกษาขั้น**  **พื้นฐานระดับมัธยมศึกษาในเขตพื้นที่ภาคใต้ของประเทศไทย.** วิทยานิพนธ์  ปริญญาดุษฎีบัณฑิต มหาวิทยาลัยรามคำแหง.  นฤติพงษ์ ไชยวงศ์. (2540) **ความพร้อมในการจัดการป่าชุมชน : กรณีศึกษา คณะกรรมการหมู่บ้านอำเภอปัว จังหวัดน่าน**. วิทยานิพนธ์ปริญญาสังคมศาสตร์มหาบัณฑิตสาขาวิชาสิ่งแวดล้อม บัณฑิตวิทยาลัย มหาวิทยาลัยมหิดล.  นรินทร์ ภาระศรี. (2554). **บริหารการศึกษา.** (ออนไลน์). แหล่งที่มา : http://202.143.156.3/  narinparasri/ed\_managment.pdf .24 กันยายน 2554.  นิคม แก้วสา (2548). **การบริหารสถานศึกษาสู่ความเป็นเลิศของโรงเรียนบ้านเพชรละครสังกัดสํานักงานเขตพื้นทื่การศึกษาเพชรบูรณ์เขต3**.วิทยานิพนธ์ปริญญาครุศาสตร์มหาบัณฑิต สาขาวิชาการบริหารการศึกษาบัณฑิตวิทยาลัย มหาวิทยาลัยราชภัฏเพชรบูรณ์ |
| ณัฐวุฒิ ประเสริฐศรี. (2552)การบริหารการศึกษา: ความรู้เบื้องต้นเกี่ยวกับการบริหารการศึกษา. จาก http://nattawoot20.wordpress.com/2008/09/09/การบริหารการศึกษา |
| บุญทัน ดอกไธสง. (2537). **การจัดองค์การ.**พิมพ์ครั้งที่ 4. กรุงเทพฯ: มหาจุฬาลงกรณ์ราชวิทยาลัย.  บุญจันทร์ จันทร์เรียม. (2548).**การบริหารการศึกษาแบบกระจายอำนาจของสถานศึกษา** สังกัดสำนักงานเขตพื้นที่การศึกษาประจวบคีรีขันธ์ เขต1 วิทยานิพนธ์. คศ.ม.,มหาวิทยาลัยราชภัฏเพชรบุรี,เพชรบุรี |
| ประยูร ศรีประสาธน์ , สมประสงค์ วิทยเกียรติ , นฤมล ตันธสุรเศรษฐ์ , ทองอินทร์ วงศ์โสธร(2537-2539). **การกระจายอำนาจการบริหารการศึกษาไทย** รายงานการวิจัย ทุนอุดหนุนจากงบประมาณแผ่น ดิน ม.ป.ท.  ประเสริฐเชษฐพันธ์. (2542). **การบริหารการศึกษา.**กรุงเทพ ฯ: ภาควิชาการบริหารการศึกษามหาวิทยาลัยศรีนครินทรวิโรฒ บางเขน.  ปรียาพร วงศ์อนุตรโรจน์. (2542). **จิตวิทยาการบริหารงานบุคคล.** กรุงเทพฯ: ศูนย์ส่งเสริม |
| พะยอม วงศ์สารศรี. (2543). **องค์การและการจัดการ.** กรุงเทพฯ : สุภา 2542.  สํานักงานคณะกรรมการการศึกษาแห่งชาติ. (2545). **แนวทางการวัดผลประเมินผลในชั้นเรียนกลุ่มสาระวิทยาศาสตร์ หลักสูตรการศึกษาขั้นพื้นฐาน พุทธศักราช 2544**. กรุงเทพมหานคร:โรงพิมพ์องค์การรับส่งสินค้าและพัศดุภัณฑ์ (ร.ส.พ.).  ฐิติยา ปทุมราษฎร์ และ จิณณวัตร ปะโคทัง ( 2557 : บทคัดย่อ ) **การศึกษาสภาพและปัญหาการบริหารงานบุคคลในสถานศึกษาขั้นพื้นฐานสังกัดสำนักงานเขตพื้นที่การศึกษา ประถมศึกษาอุบลราชธานี เขต 5.**คณะครุศาสตร์ มหาวิทยาลัยราชภัฏอุบลราชธานี  สมศักดิ์ คงเที่ยง. (2546). **เอกสารประกอบการบรรยาย EA 713 หลักและทฤษฎีการบริหารการศึกษา**.กรุงเทพฯ: โรงพิมพ์มหาวิทยาลัยรามคำแหง.  สมศักดิ์แก้วสม. (2549). **รูปแบบการบริหารสถานศึกษาขั้นพื้นฐานที่เป็นนิติบุคคล สํานักงานเขตพื้นที่การศึกษานครสวรรค์เขต** 1 . วิทยานิพนธ์ครุศาสตร์มหาบัณฑิตมหาวิทยาลัยราภัฏนครสวรรค์. (สําเนา) |
| ไพโรจน์ พรมสาส์น. (2530). **การบริหารการปกครองระดับหมู่บ้าน**ใน เอกสารการการสอนชุดวิชาการบริหารราชการส่วนภูมิภาค หน่วยที่ 6 นนทบุรี สาขาวิชาวิทยาการจัดการ มหาวิทยาลัยสุโขทัยธรรมาธิราช.  พิชัย เสงี่ยมจิตต์. (2542). **การบริหารงานเฉพาะด้านในสถานบันการศึกษา.** อุบลราชธานี:  สถาบันราชภัฏอุบลราชธานี.  พุทธา โพธิ์มะฮาด. (2548). **สถาพและปัญหาการมีส่วนร่วมในการบริหารสถานศึกษาตามบทบาทหน้าที่ของคณะกรรมการสถานศึกษาขั้นพื้นฐาน สังกัดสำนักงานเขตพื้นที่การศึกษาสระบุรี**. วิทยานิพนธ์ครุศาสตรมหาบัณฑิต สาขาการบริหารการศึกษา, มหาวิทยาลัยราชภัฏเทพสตรี, ลพบุรี. |
| ยุวัฒน์ วุฒิเมธี . (2534). **การพัฒนาชุมชนจากทฤษฎีสู่การปฏิบัติ** : กรุงเทพฯ บางกอกบล็อก. |
| รุ่ง แก้วแดง. (2542). **ปฏิวัติการศึกษาไทย.** พิมพ์ครั้งที่ 7. กรุงเทพฯ : สำนักพิมพ์มติชน.  รุจิร์ ภู่สาระ และจันทรานี สงวนนาม. (2545). **การบริหารหลักสูตรในสถานศึกษา.**  กรุงเทพฯ : บุ๊คพอยท์. |
| วิจิตร ศรีสะอ้าน และคณะ. (2533). **หลักและระบบบริหารการศึกษา.** กรุงเทพฯ มหาวิทยาลัยสุโขทัยธรรมาธิราช. |
| วิโรจน์ สารรัตนะ. (2546).  **การบริหารการศึกษา : หลักการ ทฤษฏี หน้าที่ ประเด็นและบทวิเคราะห์.** พิมพ์ครั้งที่ 4. กรุงเทพฯ : ทิพย์วิสุจน์. |
| วีระ ประเสริฐศิลป์. (2546). **ผู้บริหารมืออาชีพ.** กรุงเทพฯ : สํานักงานคณะกรรมการ  การอุดมศึกษา กระทรวงศึกษาธิการ. |
| ศรัณย์ เจียระนัย.  **วารสารวิชาการศึกศาสตร์** คณะศึกษาศาสตร์ มหาวิทยาลัย ศรีนครินทรวิโรฒ (ปีที่ 16 ฉบับที่ 2 กรกฎาคม – ธันวาคม2558 หน้า 47). |
| ศรีเวียง พันทะมนต์. (2549) การบริหารแบบมีส่วนร่วมในการจัดทําแผนปฏิบัติราชการของข้าราชการครูในโรงเรียนคชเผือกอนุสรณ์ เขตประเวศ กรุงเทพมหานคร. ภาคนิพนธ์ ค.ม.กรงุเทพฯ : มหาวิทยาลัยราชภัฎพระนคร |
| ศิริชัย กาญจนวาสี. (2548). **ทฤษฎีการประเมิน.** กรุงเทพ: จุฬาลงกรณ์มหาวิทยาลัย. |
| ศิริวรรณ เสรีรัตน์ ศุภร เสรีย์รัตน์, องอาจ ปทะวานิช และปริญลักษิตานนท์(2545). **ทฤษฎีองค์การ** กรุงเทพฯ : ฉบับมาตรฐานธรรมสาร.  ศิลป์ชัย อ่วงตระกุล . (2553). **การบริหารสถานศึกษาขั้นพื้นฐานที่จัดการศึกษาพิเศษเรียนร่วมสังกัดสำนักงานเขตพื้นที่การศึกษาเชียงราย เขต** 4.ปริญญาครุศาสตรมหาบัณฑิตสาขาการบริหารการศึกษา มหาวิทยาลัยราชภัฏอุบลราชธานี.  ศิรินาถ นันทวัฒนภิรมย์. (2547)**การบริหารสถานศึกษาขั้นพื้นฐานตามหลักธรรมาภิบาล**  **อำเภอเมืองลำพูน**.การค้นคว้าอิสระปริญญาศึกษาศาสตร์มหาบัณฑิต บัณฑิตวิทยาลัย  มหาวิทยาลัยเชียงใหม่. |
| สมคิด บางโม. (2546). **องค์การและการจัดการ.** กรุงเทพฯ : จูนพับลิซซิ่ง. |
| สมเดช สีแสง. (2547). **คู่มือมือการบริหารโรงเรียนสถานศึกษาขั้นพื้นฐาน ตาม พ.ร.บ.การศึกษาแห่งชาติ.** ชัยนาท : ชมรมพัฒนาความรู้ด้านระเบียบกฎหมาย และพัฒนามาตรฐานวิชาชีพครู. |
| สมพงศ์ เกษมสิน. (2526).  **การบริหาร.** พิมพ์ครั้งที่ 8. กรุงเทพฯ : ไทยวัฒนาพาณิชย์.  \_\_\_\_\_\_\_\_. (2534). **การบริหารงานบุคคลแผนใหม่.** กรุงเทพฯ : ไทยวัฒนาพาณิชย์. |
| เสริมศักดิ์ วิศาลาภรณ์.. (2544).การบริหารแบบมีส่วนร่วมใน **ประมวลสาระชุดวิชาทฤษฏีและแนวปฏิบัติในการบริหารการศึกษา**. (หน่วยที่ 12 หน้า 183 – 184) มหาวิทยาลัยสุโขทัยธรรมาธิราช. |
| อนันต์ เกตุวงศ์. (2523). **การบริหารการพัฒนา.** กรุงเทพฯ : โรงพิมพ์มหาวิทยาลัยธรรมศาสตร์. |
| อุบล เพียรพิทักษ์. (2548). **การศึกษาสภาพและปัญหาการบริหารสถานศึกษาขั้นพื้นฐาน**  **จังหวัดฉะเชิงเทราเขต 1**. วิทยานิพนธ์ปริญญามหาบัณฑิต มหาวิทยาลัยราชภัฏราชนครินทร์. |
| อรรณพ พงษว์าท. (2539). **เครือข่ายความร่วมมือการพัฒนาครู : ภารกิจของคนในชาติ กรุงเทพมหานคร**. สำนักงานโครงการพิเศษเพื่อการปฏิรูปการฝึกหัดครู พัฒนาครูและบุคลากรทางการศึกษา. |
| อรุณ รักธรรม. (2537).ทฤษฎีองค์การใน **ประมวลสาระชุดวิชาทฤษฎีและแนวปฏิบัติในการบริหารการศึกษา.** (หน้า 99-100) มหาวิทยาลัยสุโขทัยธรรมาธิราช. |
| อุบล เพียรพิทักษ์. (2548). **การศึกษาสภาพและปัญหาการบริหารสถานศึกษาขั้นพื้นฐาน**  **จังหวัดฉะเชิงเทราเขต 1.** วิทยานิพนธ์ปริญญามหาบัณฑิต มหาวิทยาลัย  ราชภัฏราชนครินทร์ |
| Bartol, K. M. & Martin, D. C. (1997). **Management**. (2nd ed.). New York: McGraw-Hill. |
| Cohen J.M. Uphoff., N.T. (1977). **Rural development Participation : Concepts and Measures for Project Design Implementation and Evaluation.** Great Britain: Rural Development Committee Center for International Studies Cornell University |
| Freeman, R. E. (1992). **Management.** (5th ed.). New Jersey: Practice - Hall. |
| Herbert A. S. (1947). **AdministrativeBehvior**. New York: Macmillian. |
| Newman, W. H. & Charles, B. S. (1964). **The Process of Management**. New Jersey Prentice – Hall. |

Tilahum, Beyene. (2168-A, 2002).“**The Kind of School Supervision Need in DevelopingCountries Case Study Ethiopiar**,”Dissertation Abstracts International. 45( 5 ).

Mattox, Donald Deam. (2003). **“A Study of In –Service Needs of Illinoios Public” SchoolAdministration.** 44 ( 5 ).

Wayne, Bulles. (1293-A, 2001).“**Peeception of Elementary School Principals Concerning Their Role in Supervision**,” Dissertation Abstracts International. 41 ( 5 ).

Marek,D.S(1999)**The role of the principal in achieving and sustaining academic success in high-poverty elementary schools**. D. Ed. University of Texas at Austin 1999